# Euroopa Liidu L 191/2015

| | ISSN 1977-0650 |
| --- | --- |
| Euroopa Liidu
  Teataja | L 191 |
| | |
| Eestikeelne väljaanne | Õigusaktid | 58. köide17. juuli 2015 |

ISSN 1977-0650

Euroopa Liidu

Teataja

L 191

Eestikeelne väljaanne

Õigusaktid

58. köide17. juuli 2015

---

| Sisukord | | I   Seadusandlikud aktid | Lehekülg |
| --- | --- | --- | --- |
| | | MÄÄRUSED |
| | * | Euroopa Parlamendi ja nõukogu määrus (EL) 2015/1145, 8. juuli 2015, Euroopa Majandusühenduse ja Šveitsi Konföderatsiooni vahelises lepingu sätestatud kaitsemeetmete kohta | 1 |
| | * | Euroopa Parlamendi ja nõukogu määrus (EL) 2015/1146, 8. juuli 2015, mis käsitleb määruses (EL) nr 1306/2013 sätestatud otsetoetuste kohandamise määra kehtestamist 2015. kalendriaastaks | 6 |

Sisukord

I   Seadusandlikud aktid

Lehekülg

MÄÄRUSED

*

Euroopa Parlamendi ja nõukogu määrus (EL) 2015/1145, 8. juuli 2015, Euroopa Majandusühenduse ja Šveitsi Konföderatsiooni vahelises lepingu sätestatud kaitsemeetmete kohta

1

*

Euroopa Parlamendi ja nõukogu määrus (EL) 2015/1146, 8. juuli 2015, mis käsitleb määruses (EL) nr 1306/2013 sätestatud otsetoetuste kohandamise määra kehtestamist 2015. kalendriaastaks

6

| | | Parandused |
| --- | --- | --- |
| | * | Euroopa Parlamendi ja nõukogu 22. oktoobri 2013. aasta määruse (EL) nr 1051/2013 (millega muudetakse määrust (EÜ) nr 562/2006, et sätestada ühiseeskirjad sisepiiridel piirikontrolli ajutise taaskehtestamise kohta erandjuhtudel) parandus ( ELT L 295, 6.11.2013 ) | 8 |
| | * | Euroopa Parlamendi ja nõukogu 18. jaanuari 2012. aasta määruse (EL) nr 70/2012 (kaupade autovedu käsitlevate statistiliste aruannete kohta) parandus ( ELT L 32, 3.2.2012 ) | 9 |

Parandused

*

Euroopa Parlamendi ja nõukogu 22. oktoobri 2013. aasta määruse (EL) nr 1051/2013 (millega muudetakse määrust (EÜ) nr 562/2006, et sätestada ühiseeskirjad sisepiiridel piirikontrolli ajutise taaskehtestamise kohta erandjuhtudel) parandus ( ELT L 295, 6.11.2013 )

( ELT L 295, 6.11.2013 )

8

*

Euroopa Parlamendi ja nõukogu 18. jaanuari 2012. aasta määruse (EL) nr 70/2012 (kaupade autovedu käsitlevate statistiliste aruannete kohta) parandus ( ELT L 32, 3.2.2012 )

( ELT L 32, 3.2.2012 )

9

| ET | Aktid, mille peakiri on trükitud harilikus trükikirjas, käsitlevad põllumajandusküsimuste igapäevast korraldust ning nende kehtivusaeg on üldjuhul piiratud.
  Kõigi ülejäänud aktide pealkirjad on trükitud poolpaksus kirjas ja nende ette on märgitud tärn. |
| --- | --- |

ET

Aktid, mille peakiri on trükitud harilikus trükikirjas, käsitlevad põllumajandusküsimuste igapäevast korraldust ning nende kehtivusaeg on üldjuhul piiratud.

Kõigi ülejäänud aktide pealkirjad on trükitud poolpaksus kirjas ja nende ette on märgitud tärn.

---

I Seadusandlikud aktid

MÄÄRUSED

| 17.7.2015 | ET | Euroopa Liidu Teataja | L 191/1 |
| --- | --- | --- | --- |

17.7.2015

ET

Euroopa Liidu Teataja

L 191/1

---

EUROOPA PARLAMENDI JA NÕUKOGU MÄÄRUS (EL) 2015/1145,

8. juuli 2015,

Euroopa Majandusühenduse ja Šveitsi Konföderatsiooni vahelises lepingu sätestatud kaitsemeetmete kohta

(kodifitseeritud tekst)

EUROOPA PARLAMENT JA EUROOPA LIIDU NÕUKOGU

võttes arvesse Euroopa Liidu toimimise lepingut, eriti selle artikli 207 lõiget 2,

võttes arvesse Euroopa Komisjoni ettepanekut,

olles edastanud seadusandliku akti eelnõu liikmesriikide parlamentidele,

toimides seadusandliku tavamenetluse kohaselt (1)

ning arvestades järgmist:

| (1) | Nõukogu määrust (EMÜ) nr 2841/72 (2) on korduvalt oluliselt muudetud (3). Selguse ja otstarbekuse huvides tuleks nimetatud määrus kodifitseerida. |
| --- | --- |

(1)

Nõukogu määrust (EMÜ) nr 2841/72 (2) on korduvalt oluliselt muudetud (3). Selguse ja otstarbekuse huvides tuleks nimetatud määrus kodifitseerida.

| (2) | Euroopa Majandusühenduse ja Šveitsi Konföderatsiooni vaheline leping (4) („leping”) allkirjastati 22. juulil 1972 Brüsselis. |
| --- | --- |

(2)

Euroopa Majandusühenduse ja Šveitsi Konföderatsiooni vaheline leping (4) („leping”) allkirjastati 22. juulil 1972 Brüsselis.

| (3) | Lepingu artiklites 22–27 ettenähtud kaitseklauslite ja ettevaatusabinõude rakendamiseks on vaja üksikasjalikke õigusnorme. |
| --- | --- |

(3)

Lepingu artiklites 22–27 ettenähtud kaitseklauslite ja ettevaatusabinõude rakendamiseks on vaja üksikasjalikke õigusnorme.

| (4) | Lepingu kahepoolsete kaitseklauslite rakendamine eeldab ühetaolisi tingimusi kaitsemeetmete vastuvõtmiseks. Need meetmed tuleks vastu võtta kooskõlas Euroopa Parlamendi ja nõukogu määrusega (EL) nr 182/2011 (5). |
| --- | --- |

(4)

Lepingu kahepoolsete kaitseklauslite rakendamine eeldab ühetaolisi tingimusi kaitsemeetmete vastuvõtmiseks. Need meetmed tuleks vastu võtta kooskõlas Euroopa Parlamendi ja nõukogu määrusega (EL) nr 182/2011 (5).

| (5) | Nõuetekohaselt põhjendatud juhtudel, mis on seotud lepingu artiklites 24, 24a ja 26 osutatud olukorraga või kui ekspordiabi avaldab kaubandusele otsest ja vahetut mõju, ning kui tungiv kiireloomulisus seda nõuab, peaks komisjon võtma vastu viivitamata kohaldatavad rakendusaktid, |
| --- | --- |

(5)

Nõuetekohaselt põhjendatud juhtudel, mis on seotud lepingu artiklites 24, 24a ja 26 osutatud olukorraga või kui ekspordiabi avaldab kaubandusele otsest ja vahetut mõju, ning kui tungiv kiireloomulisus seda nõuab, peaks komisjon võtma vastu viivitamata kohaldatavad rakendusaktid,

ON VASTU VÕTNUD KÄESOLEVA MÄÄRUSE:

Artikkel 1

Komisjon võib otsustada pöörduda Euroopa Majandusühenduse ja Šveitsi Konföderatsiooni vahelise lepinguga („leping”) loodud ühiskomitee poole eesmärgiga võtta lepingu artiklites 22, 24, 24a ja 26 sätestatud meetmeid. Vajaduse korral võtab komisjon need meetmed vastu kooskõlas käesoleva määruse artikli 6 lõikes 2 osutatud kontrollimenetlusega.

Komisjon teavitab liikmesriike, kui ta otsustab esitada asja ühiskomiteele.

Artikkel 2

1.   Kui mõni tegevus võib anda liidule põhjust kohaldada lepingu artiklis 23 sätestatud meetmeid, uurib komisjon kõnealust juhtumit omal algatusel või liikmesriigi taotlusel ja otsustab, kas selline tegevus on lepinguga kooskõlas. Vajaduse korral võtab komisjon vastu kaitsemeetmed kooskõlas käesoleva määruse artikli 6 lõikes 2 osutatud kontrollimenetlusega.

2.   Tegevuse korral, mille tõttu võib liidu suhtes kohaldada kaitsemeetmeid lepingu artikli 23 kohaselt, otsustab komisjon pärast juhtumi uurimist, kas tegevus on kooskõlas lepingus sätestatud põhimõtetega. Vajaduse korral sõnastab ta asjakohased soovitused.

Artikkel 3

Kui mõne tegevuse korral võib olla põhjendatud lepingu artiklis 25 sätestatud meetmete kohaldamine liidu poolt, kohaldatakse nõukogu määruses (EÜ) nr 597/2009 ja (6) nõukogu määruses (EÜ) nr 1225/2009 (7) sätestatud korda.

Artikkel 4

1.   Kui lepingu artiklites 24, 24a ja 26 nimetatud olukorras nõuavad erandlikud asjaolud viivitamatut tegutsemist või kui ekspordiabi avaldab kaubandusele otsest ja vahetut mõju, võib komisjon kooskõlas käesoleva määruse artikli 6 lõikes 2 osutatud kontrollimenetlusega või kiireloomulistel juhtudel kooskõlas käesoleva määruse artikli 6 lõikega 3 vastu võtta lepingu artikli 27 lõike 3 punktis e sätestatud kaitsemeetmed.

2.   Kui liikmesriik on taotlenud komisjoni sekkumist, teeb komisjon otsuse hiljemalt viie tööpäeva jooksul pärast taotluse saamist.

Artikkel 5

Komisjon vastutab selle eest, et liit teavitaks lepingu artikli 27 lõike 2 kohaselt ühiskomiteed.

Artikkel 6

1.   Komisjoni abistab kaitsemeetmete komitee, mis on loodud Euroopa Parlamendi ja nõukogu määruse (EL) 2015/478 (8) artikli 3 lõike 1 alusel. Nimetatud komitee on komitee määruse (EL) nr 182/2011 tähenduses.

2.   Käesolevale lõikele viitamisel kohaldatakse määruse (EL) nr 182/2011 artiklit 5.

3.   Käesolevale lõikele viitamisel kohaldatakse määruse (EL) nr 182/2011 artiklit 8 koostoimes artikliga 5.

Artikkel 7

Komisjon lisab määruse (EÜ) nr 1225/2009 artikli 22a kohasesse Euroopa Parlamendile ja nõukogule esitatavasse kaubanduse kaitsemeetmete kohaldamist ja rakendamist käsitlevasse iga-aastasesse aruandesse teabe käesoleva määruse rakendamise kohta.

Artikkel 8

Määrus (EMÜ) nr 2841/72 tunnistatakse kehtetuks.

Viiteid kehtetuks tunnistatud määrusele käsitatakse viidetena käesolevale määrusele ning neid loetakse vastavalt II lisas esitatud vastavustabelile.

Artikkel 9

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Strasbourg, 8. juuli 2015

Euroopa Parlamendi nimel

president

M. SCHULZ

Nõukogu nimel

eesistuja

N. SCHMIT

---

(1)  Euroopa Parlamendi 19. mai 2015. aasta seisukoht (Euroopa Liidu Teatajas seni avaldamata) ja nõukogu 15. juuni 2015. aasta otsus.

1

Euroopa Liidu Teatajas

(2)  Nõukogu 19. detsembri 1972. aasta määrus (EMÜ) nr 2841/72 Euroopa Majandusühenduse ja Šveitsi Konföderatsiooni vahelises lepingus sätestatud kaitsemeetmete kohta (EÜT L 300, 31.12.1972, lk 284).

2

(3)  Vt I lisa.

3

(4)  EÜT L 300, 31.12.1972, lk 189.

4

(5)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).

5

(6)  Nõukogu 11. juuni 2009. aasta määrus (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (ELT L 188, 18.7.2009, lk 93).

6

(7)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed parandused (ELT L 343, 22.12.2009, lk 51).

7

(8)  Euroopa Parlamendi ja nõukogu 11. märtsi 2015. aasta määrus (EL) 2015/478 impordi ühiste eeskirjade kohta (ELT L 83, 27.3.2015, lk 16).

8

---

I LISA

KEHTETUKS TUNNISTATUD MÄÄRUS KOOS SELLE HILISEMATE MUUDATUSTEGA

| Nõukogu määrus (EMÜ) nr 2841/72
  (EÜT L 300, 31.12.1972, lk 284). | |
| --- | --- |
| Nõukogu määrus (EMÜ) nr 643/90
  (EÜT L 74, 20.3.1990, lk 7). | |
| Euroopa Parlamendi ja nõukogu määrus (EL) nr 37/2014
  (ELT L 18, 21.1.2014, lk 1). | ainult lisa punkt 1 |

Nõukogu määrus (EMÜ) nr 2841/72

(EÜT L 300, 31.12.1972, lk 284).

Nõukogu määrus (EMÜ) nr 643/90

(EÜT L 74, 20.3.1990, lk 7).

Euroopa Parlamendi ja nõukogu määrus (EL) nr 37/2014

(ELT L 18, 21.1.2014, lk 1).

ainult lisa punkt 1

---

II LISA

VASTAVUSTABEL

| Määrus (EMÜ) nr 2841/72 | Käesolev määrus |
| --- | --- |
| Artiklid 1–4 | Artiklid 1–4 |
| Artikkel 6 | Artikkel 5 |
| Artikkel 7 | Artikkel 6 |
| Artikkel 8 | Artikkel 7 |
| — | Artikkel 8 |
| — | Artikkel 9 |
| — | I lisa |
| — | II lisa |

Määrus (EMÜ) nr 2841/72

Käesolev määrus

Artiklid 1–4

Artiklid 1–4

Artikkel 6

Artikkel 5

Artikkel 7

Artikkel 6

Artikkel 8

Artikkel 7

—

Artikkel 8

—

Artikkel 9

—

I lisa

—

II lisa

---

| 17.7.2015 | ET | Euroopa Liidu Teataja | L 191/6 |
| --- | --- | --- | --- |

17.7.2015

ET

Euroopa Liidu Teataja

L 191/6

---

EUROOPA PARLAMENDI JA NÕUKOGU MÄÄRUS (EL) 2015/1146,

8. juuli 2015,

mis käsitleb määruses (EL) nr 1306/2013 sätestatud otsetoetuste kohandamise määra kehtestamist 2015. kalendriaastaks

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 43 lõiget 2,

võttes arvesse Euroopa Komisjoni ettepanekut,

olles edastanud seadusandliku akti eelnõu liikmesriikide parlamentidele,

võttes arvesse Euroopa Majandus- ja Sotsiaalkomitee arvamust (1),

toimides seadusandliku tavamenetluse kohaselt (2)

ning arvestades järgmist:

| (1) | Euroopa Parlamendi ja nõukogu määruse (EL) nr 1306/2013 (3) artiklis 25 on sätestatud, et põllumajanduslikku tootmist või turustamist mõjutavate suurte kriiside korral põllumajandussektorile lisatoetuse andmiseks tuleb luua reserv, vähendades otsetoetusi iga aasta alguses kõnealuse määruse artiklis 26 osutatud finantsdistsipliini kohaldamisega. |
| --- | --- |

(1)

Euroopa Parlamendi ja nõukogu määruse (EL) nr 1306/2013 (3) artiklis 25 on sätestatud, et põllumajanduslikku tootmist või turustamist mõjutavate suurte kriiside korral põllumajandussektorile lisatoetuse andmiseks tuleb luua reserv, vähendades otsetoetusi iga aasta alguses kõnealuse määruse artiklis 26 osutatud finantsdistsipliini kohaldamisega.

| (2) | Määruse (EL) nr 1306/2013 artikli 26 lõikes 1 on sätestatud, et selle tagamiseks, et nõukogu määruse (EL, Euratom) nr 1311/2013 (4) kohaste turuga seotud kulude ja otsetoetuste rahastamiseks kasutatavaid aastaseid ülemmäärasid ei ületataks, tuleb määrata kindlaks otsetoetuste kohandamise määr, kui asjaomase eelarveaasta vaheülemmäära raames rahastatavate meetmete prognoosid osutavad kohaldatava aastase ülemmäära ületamisele. |
| --- | --- |

(2)

Määruse (EL) nr 1306/2013 artikli 26 lõikes 1 on sätestatud, et selle tagamiseks, et nõukogu määruse (EL, Euratom) nr 1311/2013 (4) kohaste turuga seotud kulude ja otsetoetuste rahastamiseks kasutatavaid aastaseid ülemmäärasid ei ületataks, tuleb määrata kindlaks otsetoetuste kohandamise määr, kui asjaomase eelarveaasta vaheülemmäära raames rahastatavate meetmete prognoosid osutavad kohaldatava aastase ülemmäära ületamisele.

| (3) | Põllumajandussektori kriisireservi summa, mis tuleb lisada komisjoni 2016. aasta eelarveprojekti, on 441,6 miljonit eurot jooksevhindades. Selle summa katmiseks tuleb finantsdistsipliini 2015. kalendriaasta puhul kohaldada toetuskavade raames makstavate otsetoetuste suhtes, mis on loetletud Euroopa Parlamendi ja nõukogu määruse (EL) nr 1307/2013 (5) I lisas. |
| --- | --- |

(3)

Põllumajandussektori kriisireservi summa, mis tuleb lisada komisjoni 2016. aasta eelarveprojekti, on 441,6 miljonit eurot jooksevhindades. Selle summa katmiseks tuleb finantsdistsipliini 2015. kalendriaasta puhul kohaldada toetuskavade raames makstavate otsetoetuste suhtes, mis on loetletud Euroopa Parlamendi ja nõukogu määruse (EL) nr 1307/2013 (5) I lisas.

| (4) | Selliste otsetoetuste ja turuga seotud kulude esialgsed prognoosid, mis tuleb kajastada komisjoni 2016. aasta eelarveprojektis, näitavad, et täiendava finantsdistsipliini järele puudub vajadus. |
| --- | --- |

(4)

Selliste otsetoetuste ja turuga seotud kulude esialgsed prognoosid, mis tuleb kajastada komisjoni 2016. aasta eelarveprojektis, näitavad, et täiendava finantsdistsipliini järele puudub vajadus.

| (5) | Määruse (EL) nr 1306/2013 artikli 26 lõike 2 kohaselt peab komisjon esitama Euroopa Parlamendile ja nõukogule kohandamismäära ettepaneku hiljemalt selle kalendriaasta 31. märtsiks, mille suhtes kõnealust määra kohaldatakse. |
| --- | --- |

(5)

Määruse (EL) nr 1306/2013 artikli 26 lõike 2 kohaselt peab komisjon esitama Euroopa Parlamendile ja nõukogule kohandamismäära ettepaneku hiljemalt selle kalendriaasta 31. märtsiks, mille suhtes kõnealust määra kohaldatakse.

| (6) | Üldjuhul makstakse ühe kalendriaasta (N) jaoks otsetoetuste saamise taotluse esitanud põllumajandustootjatele toetust eelarveaasta (N + 1) piiresse jääva kindlaksmääratud makseperioodi jooksul. Sellegipoolest võivad liikmesriigid maksta põllumajandustootjatele toetust teatava tähtaja jooksul ka pärast kõnealuse makseperioodi lõppu. Nimetatud maksed võidakse teha järgneval eelarveaastal. Kui asjaomase kalendriaasta suhtes kohaldatakse finantsdistsipliini, ei tohiks kohandamismäära kohaldada selliste maksete suhtes, mille kohta esitati toetusetaotlused muudel kalendriaastatel kui finantsdistsipliini kohaldamise kalendriaasta. Seepärast on põllumajandustootjate võrdse kohtlemise tagamiseks asjakohane sätestada, et kohandamismäära kohaldatakse üksnes selliste maksete suhtes, mille kohta on toetusetaotlused esitatud finantsdistsipliini kohaldamise kalendriaastal, olenemata sellest, millal makse põllumajandustootjatele tehakse. |
| --- | --- |

(6)

Üldjuhul makstakse ühe kalendriaasta (N) jaoks otsetoetuste saamise taotluse esitanud põllumajandustootjatele toetust eelarveaasta (N + 1) piiresse jääva kindlaksmääratud makseperioodi jooksul. Sellegipoolest võivad liikmesriigid maksta põllumajandustootjatele toetust teatava tähtaja jooksul ka pärast kõnealuse makseperioodi lõppu. Nimetatud maksed võidakse teha järgneval eelarveaastal. Kui asjaomase kalendriaasta suhtes kohaldatakse finantsdistsipliini, ei tohiks kohandamismäära kohaldada selliste maksete suhtes, mille kohta esitati toetusetaotlused muudel kalendriaastatel kui finantsdistsipliini kohaldamise kalendriaasta. Seepärast on põllumajandustootjate võrdse kohtlemise tagamiseks asjakohane sätestada, et kohandamismäära kohaldatakse üksnes selliste maksete suhtes, mille kohta on toetusetaotlused esitatud finantsdistsipliini kohaldamise kalendriaastal, olenemata sellest, millal makse põllumajandustootjatele tehakse.

| (7) | Määruse (EL) nr 1307/2013 artikli 8 lõikes 1 on sätestatud, et määruse (EL) nr 1306/2013 artikli 26 kohaselt kindlaks määratud kohandamismäära kohaldatakse üksnes 2 000 eurot ületavate otsetoetuste suhtes, mida antakse põllumajandustootjatele asjaomasel kalendriaastal. Lisaks on määruse (EL) nr 1307/2013 artikli 8 lõikes 2 sätestatud, et otsetoetuste järkjärgulise kehtestamise tulemusel kohaldatakse kohandamismäära üksnes Bulgaaria ja Rumeenia suhtes alates 1. jaanuarist 2016 ning Horvaatia suhtes alates 1. jaanuarist 2022. Seega ei tuleks käesoleva määrusega kindlaks määratavat kohandamismäära kohaldada nimetatud liikmesriikide põllumajandustootjate suhtes. |
| --- | --- |

(7)

Määruse (EL) nr 1307/2013 artikli 8 lõikes 1 on sätestatud, et määruse (EL) nr 1306/2013 artikli 26 kohaselt kindlaks määratud kohandamismäära kohaldatakse üksnes 2 000 eurot ületavate otsetoetuste suhtes, mida antakse põllumajandustootjatele asjaomasel kalendriaastal. Lisaks on määruse (EL) nr 1307/2013 artikli 8 lõikes 2 sätestatud, et otsetoetuste järkjärgulise kehtestamise tulemusel kohaldatakse kohandamismäära üksnes Bulgaaria ja Rumeenia suhtes alates 1. jaanuarist 2016 ning Horvaatia suhtes alates 1. jaanuarist 2022. Seega ei tuleks käesoleva määrusega kindlaks määratavat kohandamismäära kohaldada nimetatud liikmesriikide põllumajandustootjate suhtes.

| (8) | Määruse (EL) nr 1306/2013 artikli 26 lõike 4 kohaselt võib komisjon tema valduses oleva uue teabe põhjal kohaldada käesolevas määruses sätestatud kohandamismäära kuni 1. detsembrini 2015, |
| --- | --- |

(8)

Määruse (EL) nr 1306/2013 artikli 26 lõike 4 kohaselt võib komisjon tema valduses oleva uue teabe põhjal kohaldada käesolevas määruses sätestatud kohandamismäära kuni 1. detsembrini 2015,

ON VASTU VÕTNUD KÄESOLEVA MÄÄRUSE:

Artikkel 1

1.   Selleks et kehtestada kohandamismäär kooskõlas määruse (EL) nr 1306/2013 artiklitega 25 ja 26 ning kooskõlas määruse (EL) nr 1307/2013 artikli 8 lõikega 1, kohaldatakse määruse (EL) nr 1307/2013 I lisas loetletud toetuskavade raames makstavate selliste 2 000 eurot ületavate otsetoetuste vähendamise korral, mida makstakse põllumajandustootjatele 2015. kalendriaasta kohta esitatud toetusetaotluse alusel, kohandamismäära 1,393041 %.

2.   Lõikes 1 sätestatud vähendamist ei kohaldata Bulgaarias, Horvaatias ja Rumeenias.

Artikkel 2

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Strasbourg, 8. juuli 2015

Euroopa Parlamendi nimel

president

M. SCHULZ

Nõukogu nimel

eesistuja

N. SCHMIT

---

(1)  22. aprilli 2015. aasta arvamus (Euroopa Liidu Teatajas seni avaldamata).

1

Euroopa Liidu Teatajas

(2)  Euroopa Parlamendi 9. juuni 2015. aasta seisukoht (Euroopa Liidu Teatajas seni avaldamata) ja nõukogu 15. juuni 2015. aasta otsus.

2

Euroopa Liidu Teatajas

(3)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).

3

(4)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).

4

(5)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

5

---

Parandused

| 17.7.2015 | ET | Euroopa Liidu Teataja | L 191/8 |
| --- | --- | --- | --- |

17.7.2015

ET

Euroopa Liidu Teataja

L 191/8

---

Euroopa Parlamendi ja nõukogu 22. oktoobri 2013. aasta määruse (EL) nr 1051/2013 (millega muudetakse määrust (EÜ) nr 562/2006, et sätestada ühiseeskirjad sisepiiridel piirikontrolli ajutise taaskehtestamise kohta erandjuhtudel) parandus

(
  Euroopa Liidu Teataja L 295, 6. november 2013
  )

Leheküljel 4 artikli 1 punktis 1

asendatakse

| „1) | II jaotisesse lisatakse järgmine peatükk:

  „IVa PEATÜKK



  Erimeetmed välispiiride kontrolliga seotud tõsiste puuduste korral


  Artikkel 19a
  Välispiiridel kohaldatavad meetmed ja agentuuri toetus
  1.   ...”.” |
| --- | --- |

„1)

II jaotisesse lisatakse järgmine peatükk:

„IVa PEATÜKK

Erimeetmed välispiiride kontrolliga seotud tõsiste puuduste korral

Artikkel 19a

Välispiiridel kohaldatavad meetmed ja agentuuri toetus

1.   ...”.”

järgmisega:

| „1) | II jaotisesse lisatakse järgmine peatükk:

  „IVa PEATÜKK



  Erimeetmed välispiiride kontrolliga seotud tõsiste puuduste korral


  Artikkel 19b
  Välispiiridel kohaldatavad meetmed ja agentuuri toetus
  1.   ...”.” |
| --- | --- |

„1)

II jaotisesse lisatakse järgmine peatükk:

„IVa PEATÜKK

Erimeetmed välispiiride kontrolliga seotud tõsiste puuduste korral

Artikkel 19b

Välispiiridel kohaldatavad meetmed ja agentuuri toetus

1.   ...”.”

---

| 17.7.2015 | ET | Euroopa Liidu Teataja | L 191/9 |
| --- | --- | --- | --- |

17.7.2015

ET

Euroopa Liidu Teataja

L 191/9

---

Euroopa Parlamendi ja nõukogu 18. jaanuari 2012. aasta määruse (EL) nr 70/2012 (kaupade autovedu käsitlevate statistiliste aruannete kohta) parandus

(
  Euroopa Liidu Teataja L 32, 3. veebruar 2012
  )

Leheküljel 15 VII lisas riigikoodide tabeli punkti a teises veerus „Kood” Kreekat käsitlevas kandes

asendatakse

„GR”

järgmisega:

„EL”.

---